Author: kanka
Last saved by: jost
Company: Urad vlady

SEKCIA VLÁDNEJ LEGISLATÍVY
  ÚRADU VLÁDY SLOVENSKEJ REPUBLIKY

									  Na rokovanie vlády SR
  dňa  21. júna 2006
  K materiálu č. 10577/2006
  Bod č. 1

S T A N O V I S K O

k návrhu nariadenia vlády Slovenskej republiky, ktorým sa vydáva Štatút kúpeľného miesta Vysoké Tatry

I

     Návrh nariadenia vlády Slovenskej republiky, ktorým sa vydáva Štatút kúpeľného miesta Vysoké Tatry predkladá  minister zdravotníctva Slovenskej republiky Rudolf Zajac mimo Plánu legislatívnych úloh vlády SR na rok 2006.

II

      Cieľom nariadenia vlády je návrh novej úpravy hraníc vnútorných kúpeľných území v niektorých mestských častiach mesta Vysoké Tatry oproti hraniciam vymedzeným v Štatúte kúpeľného mesta Vysoké Tatry schváleného uznesením vlády SR č. 623/1998 a zmeneným uzneseniami vlády SR č. 456/1999 a č. 275/2002.

III

       Materiál bol predmetom medzirezortného pripomienkového konania a na rokovanie Legislatívnej rady vlády Slovenskej republiky sa predkladá bez rozporov.

      Ako predkladateľ uvádza v predkladacej správe, prijatie nariadenia vlády nebude mať vplyv na štátny rozpočet ani životné prostredie. Môže mať pozitívny vplyv na zamestnanosť.

IV

     Predložený materiál nebol prerokovaný v legislatívnej rade vlády a predkladá sa priamo na rokovanie vlády. Sekcia vládnej legislatívy Úradu vlády SR odporúča vláde Slovenskej republiky návrh nariadenia vlády Slovenskej republiky, ktorým sa vydáva Štatút  kúpeľného miesta Vysoké Tatry                   s c h v á l i ť  s nasledovnými pripomienkami:

K článku I prílohy
-v odseku 6 slová „Penziónom Szontagh“ je potrebné nahradiť slovami „penziónom Villa Dr. Szontagh“,
-v odseku 8 písm. a) slovo „Fis“ je potrebné nahradiť slovami „hotela FIS“,
-v odseku 8 písm. d) slovo „hotela“ je potrebné nahradiť slovom „Liečebného domu“ a pred slovo „FIS“ vložiť slovo „hotela“.

 

Vypracovali: Jiřina Fischerová
                     Pavel Kanka
V Bratislave 15. júna 2006

     

                                                                                       Štefan G r m a n
		      generálny riaditeľ
	   sekcie vládnej legislatívy